Varfëria në Greqi
Për më të varfërit në Greqi, debati mbi Eurozonën është në rradhë të dytë pas nevojës për të mbijetuar
Ndërsa politikanët e Evropës debatojnë të ardhmen e Greqisë në Eurozonë, argumentat ekonomike duken të largëta për shumë grekët që jetojnë në varfëri. Pesë vjet të shkurtimit të shpenzimeve qeveritare kanë pasur një ndikim të madh në shërbimet publike - dhe grekët janë të shqetësuar se udhëheqësit e BE-së do të kërkojë masa shtrënguese të mëtejshme në këmbim të një marrëveshje ndihme.. Dhoma e pritjes në këtë klinikë falas në Athinë, drejtuar nga orgaanaizata Mjekët e Botës është një përzierje e më të varfërve në Greqi. Të pastrehë, të moshuar, të papunë, së bashku me dhjetra imigrantë që kanë zbarkuar në brigjet greke. Mjekët e kanë të vështirë të përballojnë numrin e madh. Doktoresha vullnetare Bettina Krumbholz thotë se sistemi i shëndetësisë filloi të shkatërrohej kur filloi kriza e borxhit në vitin 2008. Mjekja Krumbholz thotë se kufizimet në tërheqjen e parave gjatë dy javëve të fundit e kanë vështirësuar edhe më situatën. “Organizatat si “Mjekët e Botës”, që drejtohet në pjesën më të madhe nga vullnetarë, thonë se duhet të përballen me pasojat njerëzore të shkurtimit të shpenzimeve qeveritare.” “Solidaritet” është motoja e grekëve që po luftojnë krizën duke ofruar shërbime falas në shëndetësi, këshilla ligjore dhe ushqim. Konstantinos Polychronopoulos humbi punën si përgjegjës marketingu katër vjet më parë dhe ka qënë i papunë qysh atëherë. Në sheshin Monastiraki të Athinës, në hijen e Akropolisit, ai tani ofron ushqim falas për këdo, të pasur apo të varfër. Edhe po të ketë një marrëveshje shpëtimi, pesha ekonomike do të vazhdojë për shumë grekë, viktima të krizës së borxhit që ka rënduar shumë mbi më të varfërit në vend.